Der har været sat store spørgsmålstegn ved Erik Rasmussens ageren i Vendsyssel FF, men tirsdag aften fik holdet en perfekt start på foråret med en 4-0-sejr over HB Køge i ottendelsfinalen af DBU Pokalen. Kampen blev reelt afgjort i første halvleg, hvor Vendsyssel FF scorede tre mål - to af nyehvervelsen Ninos Gouriye og Dennis Olsen. Tidligt i anden halvleg cementerede angrebsprofilien Thiago sejren med sin scoring til 4-0, som også blev slutresultatet. Det er endnu uvist, hvem Vendsyssel FF skal møde i kvartfinalen. De resterende kampe skal spilles i løbet af ugen. AaB skal på torsdag op imod Silkeborg hjemme.
I Erik Rasmussens første officielle kamp som cheftræner slog Vendsyssel FF HB Køge med hele 4-0 tirsdag aften.